open-index/open-wikipedia-markdown huggingface dataset:
Ren’Py

**Ren'Py Visual Novel Engine** on ilmainen visual novel -kehitysalusta. Python-ohjelmointikielellä luotu sovellus on saavuttanut suosiota etenkin Japanin ulkopuolella. Vuoden 2014 loppuun mennessä Ren'Pyllä on luotu yli 700 peliä.
Ren'Py on saatavilla Android, iOS, macOS, Linux ja Windows alustoille.

Ren'Pyn on kehittänyt Tom "PyTom" Rothamel, joka julkaisi sen vuonna 2004 MIT-lisenssillä.

## Ominaisuudet
Ren'Py tukee käytännössä kaikkia visual novel -peliltä yleensä vaadituista ominaisuuksista, kuten haarautuvia tarinoita, pelin tallentamista, tarinan kelaamista ja monenlaisia siirtymätehosteita. Edistyneemmät ohjelmoijat voivat tarvittaessa luoda Ren'Py-peleihinsä uusia ominaisuuksia Python-ohjelmointikielen sekä alustaa varten kehitetyn, erityisesti animointiin tarkoitetun, ATL-kielen (*Animation and Transformation Language*) avulla. Peli tukee myös julkaistavien pelitiedostojen salaamista takaisinmallintamisen ehkäisemiseksi.

## Muut vastaavat
Muita vastaavia ovat muun muassa NScripter ja KiriKiri.

## Galleria

File:Cameliagirls1 0.55a.png|Cameliagirls -pelin keskustelu
File:Ollpheist High Choice Selection.png|Ollpheist High -pelin keskustelun valintadialogi
File:Our Personal Space - status page.jpg|Our Personal Space -pelin tilanne-sivu


## Lähteet

## Aiheesta muualla

* Ren'Pyn kotisivu 
* Ominaisuuslista 
* AnimeFringen Ren'Py:yn liittyvä haastattelu
Unta

”**Unta**” on Katri Ylanderin kappale hänen toiselta studioalbumiltaan *[[Kaikki nämä sanat]]* (2007). Aku Rannilan säveltämä ja Saara Törmän sanoittama kappale julkaistiin albumin kolmantena singlenä digitaalisesti 3. maaliskuuta 2008.

## Kappaleet
#

## Listasijoitukset
Tanamin aavikko

**Tanamin aavikko** () on aavikko Australian Pohjoisterritoriossa. Sitä rajoittavat idässä Barklyn ylätasanko ja Davenport Ranges, etelässä MacDonnell Ranges, lännessä Iso Hiekka-aavikko sekä pohjoisessa Kimberleyn ylätasanko. Tanamin aavikko on pinta-alaltaan 184&nbsp;500 neliökilometriä, ja se on Australian kolmanneksi suurin aavikko. Tanami on myös Australian pohjoisin aavikko. Tanamin nimi tulee warlpirinkielisestä sanasta.

Tanamin aavikon pohjoisosassa on vierekkäisiä hiekkadyynejä ja loppualue koostuu pääasiassa hiekkatasangoista, joiden keskellä kohoaa yksittäisiä kukkuloita tai vuorijonoja, jotka nousevat harvoin yli 300 metrin korkeuteen. Hiekkatasangoilla kasvaa hernekasveihin kuuluvaa *[[Swainsona formosa]]a*, akasioita ja mättäissä kasvavia ruohoja. Alueen eläimiin lukeutuvat useat matelijat, kuten gouldinvaraani, ja pussieläimistä isopussikaniini ja jäniskenguru.

## Lähteet
Viiriäiskyyhkyt

**Viiriäiskyyhkyt** (*Geotrygon*) on kyyhkyjen heimoon kuuluva lintusuku.

## Viiriäiskyyhkyihin (''Geotrygon'') kuuluvia lajeja
* Ametistiviiriäiskyyhky (*Geotrygon violacea*)
* Antillienviiriäiskyyhky (*Geotrygon mystacea*)
* Isoviiriäiskyyhky (*Geotrygon frenata*)
* Kaneliviiriäiskyyhky (*Geotrygon linearis*)
* Harmaaviiriäiskyyhky (*Geotrygon caniceps*)
* Oliiviviiriäiskyyhky (*Geotrygon veraguensis*)
* Palettiviiriäiskyyhky (*Geotrygon saphirina*)
* Panamanviiriäiskyyhky (*Geotrygon goldmani*)
* Pronssiviiriäiskyyhky (*Geotrygon chrysia*)
* Purppuraviiriäiskyyhky (*Geotrygon costaricensis*)
* Ruosteviiriäiskyyhky (*Geotrygon chiriquensis*)
* Ruskoviiriäiskyyhky (*Geotrygon montana*)
* Siniviiriäiskyyhky (*Geotrygon albifacies*)
* Töyhtöviiriäiskyyhky (*Geotrygon versicolor*)
* Veracruzinviiriäiskyyhky (*Geotrygon carrikeri*)
* Violettiviiriäiskyyhky (*Geotrygon lawrencii*)

## Lähteet
*
*ITIS: Geotrygon
Ari Pakarinen (keihäänheittäjä)

**Ari Juhani Pakarinen** (s. 14. toukokuuta 1969 Rääkkylä) on entinen suomalainen keihäänheittäjä. Hän edusti Pyhäselän Urheilijoita ja häntä valmensivat Aulis Tamminen, Kyösti Härkönen ja Jarmo Hirvonen.

Pakarinen karsiutui loppukilpailusta Tokion MM-kilpailuissa 1991. Stuttgartin MM-kisoissa 1993 hän sijoittui viidenneksi tuloksella 81,08&nbsp;m. Mûnchenin EM-kilpailuissa 2002 hän selviytyi loppukilpailuun, muttei pystynyt heittämään siinä olkapäävamman vuoksi.

Pakarinen edusti Suomea aikuisten maaotteluissa vuosina 1993–2001. Hän voitti maaottelun keihäskilpailun Cagliarissa 1994. Hän heitti ennätyksensä 85,18&nbsp;m Lapualla heinäkuussa 1995 Kalevan kisojen karsinnassa. Hallissa hän heitti parhaimmillaan 80,06&nbsp;m Kuopiossa 1991.

Pakarinen saavutti Kalevan kisoissa hopeaa Mikkelissä 1993 ja Joensuussa 2002. Sisäratojen SM-kilpailuissa hän sai hopeaa 1990 ja 1991. 

## Lähteet
*
*
### Viitteet
Stacey DePass

**Stacey DePass** on kanadalainen ääninäyttelijä. Hän on tehnyt useimmiten äänirooleja Nelvanan tuottamiin animaatioihin ja ollut mukana animaatiosarjassa *[[6teen]]*.

## Aiheesta muualla
* Stacey DePass TV.comissa  
* Anime News Network
Iso Victorian aavikko

**Iso Victorian aavikko** () on aavikko Australiassa, Länsi-Australian ja Etelä-Australian osavaltioiden alueilla. Sen pinta-alaksi ilmoitetaan useimmin 424&nbsp;400 neliökilometriä, ja se on Australian suurin aavikko.

Ison Victorian aavikon erottaa Isosta Australianlahdesta Nullarborin tasanko. Aavikon ilmasto on kuiva: vettä sataa noin 150–250 millimetriä vettä vuodessa. Sateet ovat kausittaisia, ja kesät kuumia. Päivälämpötila on kesällä noin 32–35 °C ja talvella 18–23 °C, mutta tuolloin lämpötila voi öisin laskea nollaan. Alueella on runsaasti hiekkadyynejä, paikoittainen kasvullisuus on etupäässä harvahkoa eukalyptusmetsikköä, jonka aluskasvillisuutena on ruohoja ja pensaikkoa.

Iso Victorian aavikko on yksi Australian harvimmin asutuista alueista kuivuuden ja asetestialueiden takia. Ensimmäisenä eurooppalaisena aavikon ylitti Ernest Giles vuonna 1875. Hän nimesi aavikon kuningatar Viktorian mukaan. Vuosina 1953 ja 1963 Yhdistynyt kuningaskunta järjesti alueella ydinasekokeita.

## Lähteet
Pecha Kucha

**Pecha Kucha** () tai **Pecha Kucha -ilta** on esitysformaatti, jonka avulla voidaan esitellä luovaa työtä helposti ja epämuodollisesti. Sen suunnittelivat alun perin vuonna 2003 tokiolaisen arkkitehtitoimiston työntekijät, jotta nuoret muotoilijat voisivat tavata, verkostoitua ja esitellä töitään julkisesti. Formaatti on levinnyt eri puolille maailmaa.
 
Nimi juontuu japaninkielisestä sanasta, joka kuvaa keskustelun, ”porinan”, ääntä. 

Pecha Kucha -illan tavoitteena on pitää esitykset lyhyinä, kiinnostustaso korkealla ja tarjota mahdollisuus monen esittäjän ideoiden vaihdolle yhden illan kuluessa. Esittäjät ja aiheet valitaan hyvissä ajoin ennen esitystä. Jokainen esittäjä saa esittää 20 kuvaa, jokaista tasan 20 sekunnin ajan. Yhden esittelijän esitysaika on siis kuusi minuuttia 40 sekuntia. Tapahtumissa on yleensä 10–14 kutsuttua puhujaa. Esittäjät ovat usein muotoilun, arkkitehtuurin, valokuvauksen, kuvataiteiden tai muilta luovilta aloilta, mutta esitykset ovat alkaneet ulottua myös yliopistoihin ja liike-elämään. Los Angelesissa useat maantieteilijät ovat käyttäneet formaattia tutkimustyönsä visuaaliseen selostamiseen ja esittelyyn. Esitysten sisältöä ei rajoiteta millään tavalla. Jotkut järjestäjät ovat lisänneet formaattiin omia versioitaan. Groningenissa Hollannissa kaksi aikaa oli varattu yhtyeen live-esitykselle. 

Suomen ensimmäinen Pecha Kucha -ilta järjestettiin Oulussa Teatteriravintolassa 4. maaliskuuta 2008. Täydessä ravintolassa pidetyn lanseerauksen takasi se, että puolet illan esiintyjistä oli arkkitehtejä ja puolet taiteilijoita. Järjestäjänä oli Pohjois-Suomen Arkkitehdit SAFA. 

Rovaniemellä, joka on maailman pohjoisin Pecha Kucha -paikkakunta, järjestettiin Pecha Kucha Night lokakuussa 2008. Tapahtumassa kuultiin muun muassa luovien alojen taitajien puheita. Helsingissä ryhdyttiin järjestämään Pecha Kucha -tapahtumia syksyllä 2006.

## Lähteet
Punatöyhtötrappi

**Punatöyhtötrappi** (*Lophotis ruficrista*) on trappien heimoon kuuluva lintu. Sitä tavataan Afrikan eteläosissa: Angolassa, Namibiassa, Sambiassa, Zimbabwessa ja Mosambikissä. Se kasvaa noin puoli metriä korkeaksi ja painaa tyypillisesti 600–700 grammaa. Pää on harmaa ja nokka musta. Ruskeassa höyhenpeitteessä on selkäpuolella mustia ja valkoisia nuolimaisia kuvioita, joiden kärki osoittaa kohti pyrstöä. Jalat ovat keltaiset.

Punatöyhtötrappi syö pieniä nisäkkäitä, lähinnä jyrsijöitä. Se tappaa ne kynsillään ja repii lihaa voimakkaalla nokallaan. Se pyydystää myös suuria hyönteisiä kuten heinäsirkkoja lennosta.

## Lähteet

## Aiheesta muualla
*ITIS
Philip Rivers

**Philip Rivers** (s. 8. joulukuuta 1981 Decatur, Alabama) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi 17 kautta NFL-liigassa vuosina 2004–2020. Rivers edusti pääosan uraansa San Diego ja Los Angeles Chargersia, mutta pelasi viimeisen kauden Indianapolis Coltsissa.

Rivers valittiin uransa aikana kahdeksan kertaa NFL:n tähdistöotteluun Pro Bowliin. Häntä pidetään yhtenä parhaimmista pelinrakentajista, joka ei koskaan voittanut sarjan mestaruutta eli Super Bowlia.

## Ura
Ennen ammattilaisuraansa Rivers pelasi neljä kautta, kaudet 2000–2003, Pohjois-Carolinan osavaltionyliopiston amerikkalaisen jalkapallon joukkueen, North Carolina State Wolfpackin, aloittavana pelinrakentajana. 

Rivers sai NFL-varauksen vuonna 2004, kun New York Giants varasi hänet numerolla neljä NFL Draftin ensimmäisellä kierroksella. Jo varauspäivänä hänen pelaajaoikeutensa siirtyivät kuitenkin San Diego Chargersille kaupassa, jossa Giants sai pelinrakentaja Eli Manningin (NFL Draftin 2004 ykkösvaraus) pelaajaoikeudet ja jossa Chargers sai Riversin lisäksi kolme varausvuoroa (kolmannen kierroksen varausvuoro 2004, ensimmäisen ja viidennen kierroksen varausvuorot 2005). 24. elokuuta 2004 hän teki Chargersin kanssa kuusivuotisen sopimuksen. 

Kausilla 2004 ja 2005 Rivers pelasi molemmilla kahdessa NFL:n runkosarjaottelussa. Hänestä tuli Chargersin ykköspelinrakentaja kaudella 2006, kun Drew Brees siirtyi New Orleans Saintsiin. Runkosarjakaudella 2006 Rivers syötti 284 onnistunutta syöttöä, 22 touchdownia ja yhteensä 3&nbsp;388 jaardia, runkosarjakaudella 2007 puolestaan 277 onnistunutta syöttöä, 21 touchdownia ja 3152 jaardia. Kaudella 2006 Rivers valittiin NFL:n tähdistöotteluun Pro Bowliin, mutta hän ei pystynyt pelaamaan jalkavamman vuoksi. Kaudella 2007 hän oli auttamassa Chargersia etenemään un, jonka voitti New England Patriots pistein 21–12.

Rivers edusti Chargersia 16 kauden ajan. Keväällä 2020 hänen sopimuksensa päättyi eikä uutta jatkosopimusta enää solmittu. Riversin mukaan hän päätti yhteistyön seuran kanssa yhteisymmärryksessä. 

Maaliskuussa 2020 Rivers teki yksivuotisen 25 miljoonan dollarin arvoisen sopimuksen Indianapolis Coltsin kanssa. Kauden 2020 päätteeksi Rivers ilmoitti lopettavansa pelaajauransa.

## Perhe
Rivers on naimisissa ja hänellä on vaimonsa Tiffanyn kanssa yhdeksän lasta.

## Lähteet
* Philip Rivers San Diego Chargersin verkkosivuilla 
* Rivers sivustolla NFL.com
* Rivers sivustolla pro-football-reference.com
### Viitteet
Saksan XVI armeijakunta

**XVI armeijakunta** () oli helmikuussa 1938 perustettu Saksan maavoimien yhtymä, joka taisteli toisessa maailmansodassa.

## Perustaminen
Wehrkreis III perusti armeijakunnan esikunnan () Berliinissä helmikuussa 1938 maavoimien motorisoitujen yksiköiden esikunnaksi. Sen komentajan Erich Hoepnerin alaisuudessa oli kolme panssaridivisioonaa.

## Sotatoimet
Armeijakunta mobilisoitiin kesällä 1939. Kun Saksa hyökkäsi Puolaan 1. syyskuuta 1939, 10. armeijaan kuuluneen armeijakunnan tehtävänä oli edetä Varsovaan. Armeijakunta osallistui Puolan offensiivin suurimpaan taisteluun Kutnossa, jossa kaksi puolalaista armeijaa teki vastahyökkäyksen Saksan 8. armeijan sivustaan, joka eteni 10. armeijan pohjoispuolella. Myös XVI armeijakunta oli mukana motittamassa noin 10 puolalaisdivisioonaa Varsovan länsipuolelle taistelun ratkaisuvaiheessa.

Toukokuussa 1940 armeijakunta osallistui Belgian ja Ranskan valloitukseen. Se oli mukana Hannutin taistelussa ja auttoi läpimurrossa Ardenneilla. Charleroin ja Maubeugen taistelujen jälkeen armeijakunta taisteli Escautissa ja Lys-joella. Sieltä yksikkö liikkui Sommen läpi ja osallistui raskaisiin taisteluihin Noyonissa Oise-joen varrella. Ranskan valtauksen jälkeen armeijakuntaa siirrettiin itään operaatio Barbarossaa varten. Helmikuussa 1941 XVI armeijakunta nimettiin 4. panssariryhmäksi, josta edelleen 4. panssariarmeijaksi.

### Uudelleenmuodostaminen
XVI armeijakunta perustettiin uudelleen heinäkuussa 1944 aivan eri joukko-osastoista, kuin edeltäjänsä. Se muodostettiin johtajansa kenraali Philipp Kleffelin mukaan nimetystä taisteluosastosta (), joka taisteli itärintamalla Riiassa ja Kuurinmaalla osana 16. armeijaa. Se jäi saarroksiin Kuurinmaalle ja antautui armeijan mukana puna-armeijalle toukokuussa 1945.

## Komentajat
Armeijakunnankomentajina olivat:
*kenraalieversti Erich Hoepner perustamisesta 1938 - uudelleen nimeämiseen 4. panssariryhmäksi
*ratsuväenkenraali Philipp Kleffel perustaminen - 20. lokakuuta 1944
*kenraaliluutnantti Horst von Mellentin 20. lokakuuta - 20. marraskuuta 1944
*ratsuväenkenraali Philipp Kleffel 20. marraskuuta - joulukuu 1944
*jalkaväenkenraali Ernst-Anton von Krosigk joulukuu 1944 - 15. maaliskuuta 1945
*kenraaliluutnantti Gottfried Weber maaliskuu 1945 - antautumiseen

## Lähteet
Saksan keisarikunnan XVI armeijakunta

**XVI armeijakunta** () oli Saksan keisarikunnan asevoimien yhtymä, armeijakunta. Armeijakunta kuului VII valvontapiiriin, joka muodosti ensimmäisen maailmansodan alkaessa Saksan 5. armeijan. Sodan lopulla armeijakunta kuului länsirintamalla operoineeseen armeijaryhmä Heeresgruppe Deutscher Kronprinzin 3. armeijaan.

## Perustaminen

27. tammikuuta 1890 annetulla lailla asetettiin Alsace-Lorrainen maakunnille maanpuolustusvelvoite. Tämän seurauksena 1. huhtikuuta alkaen keisarikunnan asevoimat tulisivat koostumaan kahdestakymmenestä armeijakunnasta ja 1. helmikuuta oli määrätty muodostettavaksi XVI ja XVII armeijakunnat.

XVI armeijakunta perustettiin 1. huhtikuuta Metzissä Lorrainen piiriesikunnaksi ja sen esikunta sijoitettiin Lorrainen linnaan. Armeijakuntaan liitettiin XV armeijakunnan 30. divisioona, joka nimettiin uudelleen 33. divisioonaksi sekä samana päivänä perustettu 34. divisioona. Armeijakunta liitettiin VII valvontapiiriin.

## Ennen ensimmäistä maailmansotaa
Keisarikunnan armeijakuntien kokoonpanoon kuului kaksi divisioonaa, joihin kumpaankin kuului kaksi jalkaväkiprikaatia, kenttätykistöprikaati sekä ratsuväkiprikaati. Kuhunkin prikaatiin kuului kaksi rykmenttiä. XVI armeijakuntaan kuului kuitenkin ylimääräinen ratsuväkiprikaati.

## Ensimmäinen maailmansota
Liikekannallepanossa 2. elokuuta 1914 armeijakunta uudelleen järjestettiin. Kaksi ratsuväkiprikaatia siirrettiin muodostettavaan 6. ratsuväkidivisioonaan ja kolmas ratsuväkiprikaati hajotettiin sen rykmentit sijoitettiin divisioonien tiedusteluyksiköiksi. Divisiooniin liitettiin pioneerikomppaniat sekä muita tukiyksiköitä. Liikekannallepanon jälkeen armeijakuntaan kuului 24 jalkaväkipataljoonaa, kahdeksan konekiväärikomppaniaa, kahdeksan ratsuväkieskadroonaa, 24 kenttätykistöpatteria, neljä raskasta patteria, kolme pioneerikomppaniaa ja ilmailuosasto.

Se liitettiin Preussin kruununprinssi Wilhelmin johtamaan 5. armeijaan, jonka Schlieffen-suunnitelman mukainen tarkoitus oli kiertää Verdunin pohjoispuolelle, mutta armeija jumittui taistelemaan Ardenneille yhdessä 4. armeijan kanssa kahta ranskalaisarmeijaa vastaan. Saksalaiset saivat ranskalaiset perääntymään ja armeija saattoi edetä Verduniin, jossa se pysyi vuoteen 1918 asti. XVI armeijakunta osallistui Verdunin taisteluun 1916 kärsien kovia tappioita.

## Komentajat
*ratsuväenkenraali Gottlieb Graf von Haeseler 24. maaliskuuta 1890 - 17. toukokuuta 1903
*jalkaväenkenraali Louis Stoetzer 18. toukokuuta 1903 - 23. huhtikuuta 1906
*jalkaväenkenraali Maximilian von Prittwitz 24. huhtikuuta 1906 - 28. helmikuuta 1913
*jalkaväenkenraali Bruno von Mudra 1. maaliskuuta 1913 - 28. lokakuuta 1916
*kenraaliluutnantti Adolf Wild von Hohenborn 29. lokakuuta 1916 - sodan loppuun
Savonlinnan seudun kuntayhtymä

**Savonlinnan seudun kuntayhtymä** oli Savonlinnan seutukuntaan kuuluvien itäsavolaisten kuntien muodostama yhteenliittymä, jolle kunnat olivat luovuttaneet joitain kunnallisia tehtäviä.

Kuntayhtymään kuuluivat Enonkoski, Kerimäki, Punkaharju, Rantasalmi, Savonlinna, Savonranta ja Sulkava.

Kuntayhtymän 1. tammikuuta 2007 voimaan astuneen sopimuksen mukaan sille kuului jäsenkuntien yhteinen edunvalvonta, kuntayhteistyön kehittäminen, kuntien välisen yhteistyön kehittäminen suunnitelman mukaisesti, aluepolitiikan toimeenpano ja seudullinen elinkeinopolitiikka kulloisenkin suunnitelman mukaisesti, yhteisten suunnittelu- ja kehittämishankkeiden toteuttaminen ja muut yhteiset tehtävät, joista Savonlinnan seutukunnan seutuvaltuusto päättää 2/3-enemmistöllä.

Seutuvaltuustossa oli 29 luottamushenkilöä ja seutuhallituksessa 11 luottamushenkilöä, jonka päätöksiä toimeenpanee seutujohtaja. Yhteisiä toimintoja koordinoi yhtymävirasto, johon liittyivät mm.

Yhtymävirasto
*Sisäasiainministeriön aluekeskusohjelma
*Savonlinnan seudun yrityspalvelut
** Eastwood-hanke
** Itä-Savon uusyrityskeskus
** 3K-elektroniikkatehdas
*Seudullinen hankintatoimi
*Kuntayhteistyö
**Reimari

Rantasalmi erosi Savonlinnan seudun kuntayhtymästä ja Sulkava jättäytyi pois kuntayhtymän elinkeinotoiminnasta, Savonlinnan seudun yrityspalveluista, mutta osallistui muuhun yhteistyöhön kuntayhtymän jäsenenä.
Vuoden 2013 alussa Savonlinnan seudun kuntayhtymän toiminnot siirtyivät, Savonlinnan kaupungin omistamalle kehitysyhtiölle Savonlinnan Yrityspalvelut Oy:lle ja Savonlinnan seudun kuntayhtymäntoiminta päätyi vuoden 2013 alkupuolella.

## Lähteet

## Aiheesta muualla
*http://www.savonlinnanseudunyrityspalvelut.fi
Kansankongressi

**Kansankongressi** (, lyh. *COPE*) on eteläafrikkalainen sosiaaliliberaalinen puolue. Se irtautui Afrikan kansalliskongressista (ANC) vuonna 2008. Puolueen johtoon nousi 16. joulukuuta 2008 pidetyssä perustamiskokouksessa entinen ANC:n puheenjohtaja ja puolustusministeri Mosiuoa Lekota, jonka mukaan puolue haastaa ANC:n vahvaan talouskasvuun ja liike-elämän tukemiseen nojaavalla ohjelmalla. Puolue ilmoittaa olevansa sosialidemokraattinen ja kuuluvansa vasemmistoon.

Puolueen nimi viittaa 25.–26. kesäkuuta 1955 pienessä Kliptownin kylässä lähellä Sowetoa pidettyyn kokoukseen Congress of the People, jossa hyväksyttiin Vapauden peruskirjaksi nimetty asiakirja.

Vuonna 2009 pidetyissä parlamenttivaaleissa puolue sai 30 paikkaa 400 jäsenisestä parlamentista. COPE on myöhemmissä vaaleissa kutistunut merkityksettömäksi pienryhmäksi, joka on saanut muutaman hajapaikan; vuoden 2014 vaaleissa kolme paikkaa ja vuoden 2019 vaaleissa kaksi paikkaa.

## Lähteet
Merit Palas

**Merit Elisa Palas** (s. 22. maaliskuuta 1955 Jyväskylä) on suomalainen musiikin tohtori ja Sibelius-Akatemian viulumusiikin lehtori.

## Ura
Palas opiskeli mm. Lajos Garamin, Anja Ignatiuksen, Vladimir Avramovin ja Arthur Grumiaux’n johdolla. Hän on konsertoinut, luennoinut ja pitänyt mestarikursseja useissa Euroopan maissa ja Amerikassa. Hän on myös toiminut Radion sinfoniaorkesterissa kolmantena konserttimestarina ja Tapiola Sinfoniettassa II viulun äänenjohtajana. Palas on esiintynyt orkestereiden solistina ja tehnyt lukuisia radio- ja televisionauhoituksia sekä levyttänyt kamarimusiikkia. Taiteellisen tohtorintutkinnon konserttisarjan runkona olivat Bachin sooloviulusonaatit ja Beethovenin sonaatit viululle ja pianolle. Tutkintoon liittyvä kirjallinen työ käsitteli Bachin sooloviulusonaatteja.

Vuosina 2002–2008 Palas toimi Sibelius-Akatemian Orkesterisoitinten osaston johtajana. Suomen jousisoitinopettajat ry:n puheenjohtajana hän oli vuodet 2002–2010. 

Merit Palas on naimisissa pianisti Jussi Siiralan kanssa. Heidän poikansa on pianisti Antti Siirala ja tyttärensä rock-laulaja ja -lauluntekijä Elina Siirala. Merit Palaksen sisar on sellisti Taina Palas (s. 1956) ja veli huilisti Lennart Palas (s. 1969). Heidän isänsä oli pianisti Rainer Palas (1933–2021) ja äitinsä pianisti Irja Palas.

## Julkaisuja
* *Musiikin retoriikka editoimisen välineenä: Johann Sebastian Bachin sooloviulusonaattien BWV 1001 ja 1003 käsikirjoitus tarkasteltuna musiikin retoriikan valossa.* Sibelius-Akatemia, 2004

## Lähteet
* 
* 

### Viitteet
Viiridrongo

**Viiridrongo** (*Dicrurus paradiseus*) on Etelä- ja Kaakkois-Aasiassa tavattava drongoihin kuuluva varpuslintu.

## Koko ja ulkonäkö
Kooltaan viiridrongot ovat noin 33&nbsp;cm. Lajin höyhenpuku on kauttaaltaan musta. Siivet ja pyrstö hohtavat metallinsinisinä. Linnun harmaan nokan tyvessä on musta höyhentupsu. Haarukkamaisen pyrstön kaksi höyhentä ovat pidentyneet viirimäisiksi. Viiridrongon silmät ovat väriltään punaiset.

## Elinympäristö
Viiridrongot elävät trooppisissa sademetsissä. Lajia tavataan Intiassa, Andamaanien ja Nikobaarien saarilla, Sri Lankassa, Sumatralla, Jaavalla, Borneossa, ja Kiinassa Hainanin saarilla.

## Elintavat ja ravinto
Viiridrongot elävät yleensä pareittain. Kuppimaisen pesänsä laji rakentaa puuhun oksanhaarukkaan. Pesään naaras munii yleensä 3 munaa. Viiridrongot voivat olla aggressiivisia eivätkä epäröi ajaa suurikokoisempaakaan eläintä pois pesänsä lähettyviltä.

Viiridrongojen ravinto koostuu pääasiassa hyönteisistä kuten perhosista, termiiteistä ja sudenkorennoista. Laji syö myös mettä ja liskoja. Viiridrongot seuraavat usein tikkoja kuten aarnivihertikkaa (*Picus mentalis*) ja hyödyntävät niiden nakuttelemia koloja ravinnonhankinnassa siirtymällä ruokailemaan puunkuoren alla olevia hyönteisiä tikan poistuttua paikaltaan. Harvinaisemmin lajin on tavattu ruokailevan yhdessä punanaamamalkohan (*Phaenicophaeus pyrrhocephalus*), oravien tai lehvien (*Chloropsis*) kanssa.

## Lähteet

## Aiheesta muualla
* BirdForumin artikkeli viiridrongosta
Dave Pegg

**David "Dave" Pegg** (2. marraskuuta 1947 Birmingham, Iso-Britannia) on brittiläinen rock- ja folkmuusikko, basisti ja multi-instrumentalisti. Dave Pegg muistetaan parhaiten Fairport Conventionin ja Jethro Tullin jäsenenä.

1960-luvulla Pegg soitti yhtyeissä nimeltä Roy Everett's Blueshounds, The Uglys ja Ian Campbell Folk Group, kunnes vuonna 1969 hän sai kutsun tulla suositun folkrockyhtye Fairport Conventionin basistiksi. Yhtye nautti suosiota varsinkin 1970-luvun alkupuoliskolla. Pegg soitti bassokitaraa myös Nick Draken albumilla *Bryuter Layter* (1970).

Fairport Conventionin hajottua 1979 Ian Anderson kutsui Peggin Jethro Tulliin vakavasti sairastuneen John Glascockin tilalle juuri Yhdysvaltain kiertueen aattona. Peggistä tulikin Jethro Tullin pysyvä jäsen aina vuoteen 1995 asti. Silloin hän palasi uudelleenkoottuun Fairport Conventioniin, jossa hän on vaikuttanut 2000-luvulle saakka.

Dave Pegg ja Fairport Convention ovat järjestäneet vuodesta 1979 asti jokavuotiset Cropredyn folkmusiikkifestivaalit Oxfordshiressä. Lisäksi Pegg kuuluu The Dylan Project -nimiseen Bob Dylan -tribuuttiyhtyeeseen.

## Aiheesta muualla
Biografia Jethro Tullin kotisivuilla
Randy Johnson

**Randall David Johnson** (s. 10. syyskuuta 1963 Walnut Creek, Kalifornia) on yhdysvaltalainen baseballpelaaja, pelipaikaltaan syöttäjä, joka pelasi 22 kautta Major League Baseball (MLB) -sarjassa vuosina 1988–2009. Hän edusti suurimman osan urastaan Seattle Marinersia ja Arizona Diamondbacksia. Johnson saavutti urallaan 303 voittoa, mikä on vasenkätisistä syöttäjistä viidenneksi eniten, ja 4&nbsp;875 suorapolttoa, toiseksi eniten kaikista syöttäjistä Nolan Ryanin jälkeen. Hän voitti liigan parhaalle syöttäjälle myönnettävän Cy Young -palkinnon viidesti, kerran American Leaguessa ja neljä kertaa National Leaguessa. Hänet valittiin kymmenen kertaa un.

Montreal Expos varasi Johnsonin vuoden 1985 varaustilaisuuden 2. kierroksella. Hän teki debyyttinsä MLB:ssä kaudella 1988. Expos kauppasi hänet Seattle Marinersiin kauden 1989 alussa. Kaudella 1990 hänet valittiin ensimmäistä kertaa tähdistöotteluun, ja kaudella 1995 hän voitti ensimmäisen Cy Young -palkintonsa. Kaudella 1998 Mariners ei luvannut Johnsonille jatkosopimusta, ja hänet kaupattiin Houston Astrosiin siirtoikkunan viimeisenä päivänä heinäkuussa. Kauden 1998 jälkeen hän teki neljävuotisen sopimuksen vasta kaksi vuotta MLB:ssä pelanneen Arizona Diamondbacksin kanssa. Diamondbacksissa Johnson voitti Cy Youngin neljä kertaa peräkkäin, ja World Seriesin vuonna 2001, jolloin hänet valittiin World Seriesin arvokkaimmaksi pelaajaksi. Tammikuussa 2005 hänet kaupattiin New York Yankeesiin. Kaksi vuotta myöhemmin hänet kaupattiin takaisin Diamondbacksiin, jossa hän pelasi vielä kaksi kautta. Kaudeksi 2009 hän teki sopimuksen San Francisco Giantsin kanssa, ja ilmoitti uransa lopettamisesta kauden jälkeen.

Johnson valittiin Baseball Hall of Fameen vuonna 2015.

## Lähteet

## Aiheesta muualla

*Johnsonin tiedot MLB:n sivuilla  
*Johnsonin tiedot ESPN:n sivuilla
Varjoja, varkaita ja vanhoja valokuvia Osa 3

__NOTOC__
**Varjoja, varkaita ja vanhoja valokuvia Osa 3** on Sir Elwoodin hiljaiset värit -yhtyeen kolmas kokoelma-albumi. Albumi juhlisti yhtyeen 20-vuotista taivalta. Se julkaistiin 21. tammikuuta 2009.

Kokoelma sisältää neljä CD-levyä ja yhden DVD:n. Kolme CD:eistä sisältää aikaisemmin julkaistuja kappaleita sekä uuden kappaleen "Nelostie". Yksi CD sisältää aikaisemmin julkaisemattomia livetaltiointeja. DVD sisältää kaikki yhtyeen musiikkivideot, Yleisradion taltioimat TV-keikat sekä otteita *[[Varjoissa vapaan maailman]]* -levyn julkaisukeikalta vuodelta 1991. Kokoelmasta julkaistiin myös 32 kappaleen tupla-CD-versio.

Albumi nousi Suomen virallisen listan sijalle 10.

## Sisältö

### CD 1: 1989–1994
# Sellaista se on
# Jumala rankaisee Helsinkiä tänä yönä
# Tango
# Lähtö
# Kerran elämässä
# Yö tekee meistä varkaat
# Neiti Kevät
# Marssi
# Viimeinkin
# Viimeisellä rannalla
# Älä mee
# Katso tähtiä

### CD 2: 1995–1999
# Hämärän taa
# Kuolen
# Elisa
# Poste restante Manila
# Perunamaa
# Uusi isäntä (H.H.)
# Vanha valokuva
# Puunukke
# Kannelmäki-68
# Kotikaupunki
# Sua seuraan
# Kollikissa (kevätyön syntinen syyhy)
# Kuutamovalssi
# Matkamiehen unelmat (hyvää yötä)

### CD 3: 2000–2009
# Kekkonen
# Tyttöjen päiväkirjat
# Torkkelinmäki
# Johnny Ö.
# Tolstoi
# Näkemiin
# Vuokses sun
# Pohjanmaan vuoret
# Syysyö
# Rock’n’ Roll
# Ohut kosketus
# Rouva Fortuna
# Suomineito
# Oi, nuoruus
# Pahaa verta
# Nelostie (single)

### CD 4: Live
# Soitan taas
# Pohjanmaan vuoret
# Pahaa verta
# Rouva Fortuna
# Vanhoilta vaan
# Kerran elämässä
# Yksin
# Jumala rankaisee Helsinkiä tänä yönä
# Bussi 17
# Kuolen
# Torkkelinmäki
# Oi, nuoruus
# Kotikaupunki
# Perunamaa
# Viimeisellä rannalla
# Neiti Kevät

### DVD
**Videot:**
Sellaista se on / Viimeisellä rannalla / Kuolen / Perunamaa / Sua seuraan / Vuokses sun

**TV-esiintymiset:**

- Kangastusta 6.10.1991:
Tango / Kulkuriveljeni Jan

- Q ja Tähdet 17.3.1993:
Sellaista se on / Jumala rankaisee Helsinkiä tänä yönä / Neiti Kevät / Yksin / Kun eilistä mä lähdin etsimään / Mustasukkaisuus / Marssi / Lähtö

- Linnunradan pianobaari 28.9.1998:
Vanha valokuva

- Lista Top 40 15.1.1998:
Kannelmäki-68 / Älä mee

- Liljankukka 15.7.2000:
Jos helmiä kyyneleet ois / Tulen liekki

- Varjoissa vapaan maailman –albumin julkaisukeikka 13.6.1991:
Varjoissa vapaan maailman / Älä itke / Mielikuvitusta / Ikkunas alla

## Arvostelut
* Soundi: 

## Lähteet
* EMIn uutisointi aiheesta
* Kokoelman esittely yhtyeen sivuilla 

### Viitteet
Aktio

**Aktio** voi viitata seuraaviin asioihin:

*aktio, fysiikassa toimenpide tai vaikutus
*aktio, oikeustieteessä virkasyyte
*Áktio, niemi Kreikassa
*aktio, saamelaiskielissä teonnimeä vastaava verbimuoto
Saksan 4. panssariarmeija

**4. panssariarmeija** oli Saksan maavoimien toisen maailmansodan aikainen kenttäarmeija. Yhtymä muodostui kuin helmikuussa 1942 **4. panssariryhmä** (*Panzergruppe 4*) täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.

## Panssariryhmä

Saksan 4. panssariryhmää johti koko sen olemassa olon ajan kenraalieversti Erich Hoepner. Panssariryhmä muodostettiin Saksan miehittämässä Ranskassa 17. helmikuuta 1941 XVI armeijakunnasta ja siihen liitettiin täydennyksenä LVI ja XLVI panssariarmeijakunta. Ryhmä siirrettiin Ranskasta itään lähelle Neuvostoliiton vastaista rajaa. Operaatio Barbarossan alkaessa se aloitti etenemisen kohti Moskovaa. Talvi ja puna-armeijan vastarinta pysäytti hyökkäyksen Moskovan edustalle. Vuodenvaihteessa panssariryhmää täydennettiin uusilla yksiköillä ja se nimettiin panssariarmeijaksi.

## Panssariarmeija
4. panssariarmeija muodostettiin itärintamalla 1. tammikuuta 1942. Se toimi itärintamalla sodan loppuun asti osallistuen taisteluihin Kurskissa, Donilla, Harkovassa, Kiovassa ja Veikselin varrella. Keväällä 1945 puna-armeija ajoi sen Puolasta edelleen Saksaan. Armeija taisteli Oderilla, Görlitzissä, Gubenissa ja Halbessa kunnes antautui Elbellä toukokuussa 1945. 

## Komentajat
Panssariarmeijan komentajina olivat:
* Kenraalieversti Erich Hoepner (perustaminen - 8. tammikuuta 1942)
* Kenraalieversti Richard Ruoff (8. tammikuuta – 30. toukokuuta 1942)
* Kenraalieversti Hermann Hoth (31. toukokuuta 1942 – 3. marraskuuta 1943)
* Kenraalieversti Erhard Raus (3. marraskuuta 1943 – 21. huhtikuuta 1944)
* panssarikenraali Walther Nehring (21. huhtikuuta - 1. toukokuuta 1944)
* Kenraalieversti Josef Harpe (1. toukokuuta – 28. kesäkuuta 1944)  
* Panssarikenraali Hermann Balck (28. kesäkuuta – 2. heinäkuuta 1944)  
* Panssarikenraali Walther Nehring (2. heinäkuuta – 5. elokuuta 1944)  
* Panssarikenraali Hermann Balck (5. elokuuta – 21. syyskuuta 1944)  
* Panssarikenraali Fritz-Hubert Gräser (21. syyskuuta 1944 – antautumiseen)

## Lähteet
Olli Pousi

**Olli Kalervo Pousi** (s. 23. heinäkuuta 1959 Espoo) on entinen suomalainen pituushyppääjä ja kolmiloikkaaja. Hän edusti Kouvolan Urheilijoita ja häntä valmensi Pertti Pousi.

Pousi sijoittui Sindelfingenin sisäratojen EM-kilpailuissa 1980 kahdeksanneksi kolmiloikassa ja 14:nneksi pituushypyssä. Saman vuoden Moskovan olympialaisissa hän karsiutui loppukilpailusta sekä pituudessa että kolmiloikassa.

Pousi edusti Suomea aikuisten maaotteluissa ja Euroopan cupin kilpailuissa vuosina 1979–1983. Hän voitti kolmiloikan Euroopan cupin karsintakilpailussa Helsingissä 1981. Maaotteluissa hän voitti vuonna 1981 sekä pituuden että kolmiloikan niin Kouvolassa kuin Tukholmassakin, jossa hyppäsi pituusennätyksensä 777&nbsp;cm. Kolmiloikkaa hän hyppäsi parhaimmillaan 16,82&nbsp;m Tampereella 1980.

Pousi voitti kolmiloikan ulkoratojen Suomen mestaruuden Helsingissä 1979, Lappeenrannassa 1980 ja Oulussa 1981. SM-hopeaa hän sai Porissa 1983. Pituushypyn Suomen mestaruuden hän voitti 1980 ja sai SM-hopeaa 1981. Sisäradoilla hän voitti kolmiloikassa SM-kultaa 1980 ja hopeaa 1985 sekä pituushypyssä hopeaa 1980.

Pousi on pituudeltaan 201&nbsp;cm ja painoi aktiivivuosinaan 80&nbsp;kg.

## Lähteet
*
Friends (The Beach Boysin albumi)

__NOTOC__
**Friends** on The Beach Boysin vuonna 1968 julkaistu albumi. Albumilla Dennis Wilson nousi ensimmäisen kerran merkittävään lauluntekijän rooliin.

*Friends* on julkaistu yhdessä albumin *[[20/20]]* kanssa yhdellä CD:llä, joka sisältää myös bonusraitoja samalta ajalta.

## Kappaleet
#
#
#
#
#
#
#
#
#
#
#
#

## Arvostelut
* AllMusic: 

## Lähteet
Intentionalismi

**Intentionalismi** viittaa tieteenfilosofiassa *intentionaaliseen selittämiseen*. Se on eräs finalistisen selittämisen muoto. Finalistisessa selittämisessä jokin asia pyritään selittämään tietoisen ja päämäärähakuisen toimijan uskomusten ja aikomusten avulla.

Intentionaalisen selittämisen tarkoituksena on ymmärtää, miksi joku ihminen tai muu älyllinen olento tekee jotakin jollakin tavalla. Intentionaalinen selitys selittää ihmisen käyttäytymisen johtuvan hänen haluistaan ja uskomuksistaan eli intentionaalisista tiloistaan. Intentionaalisilla tiloilla tarkoitetaan mentaalisia tiloja, jotka suuntautuvat itsen ulkopuolelle.

Intentionaalisen selityksen tavoitteena on löytää perustelut, motiivit tai tiedostetut syyt toiminnalle sekä ymmärtää ihmistä osana tämän sosiaalista ympäristöä. Intentionaalista selittämistä nimitetään usein tulkinnaksi tai ymmärtämiseksi.

Toinen finalistisen selittämisen muoto on funktionalismi.

## Katso myös
* Agenttikausaliteetti
* Käytännöllinen syllogismi
* Teonfilosofia

## Lähteet

## Aiheesta muualla
* Ylikoski, Petri: Intentionaalinen psykologia
Lipstick Jungle

**Lipstick Jungle** on Candace Bushnellin samannimiseen kirjaan pohjautuva draamasarja. Sarja kertoo kolmen New Yorkissa elävän naisen, Nicon, Wendyn ja Victoryn, keskinäisestä ystävyydestä ja elämästä. Suomessa MTV3 esitti sarjan 1. tuotantokauden tammikuusta 2009 alkaen ja 2. tuotantokauden syksyllä 2009. Sarjan tuotanto lopettiin maaliskuussa 2009, joten 2. tuotantokausi jäi viimeiseksi kaudeksi.

## Jaksot
### 1. tuotantokausi

### 2. tuotantokausi

## Henkilöt
### Päähenkilöt

### Sivuhenkilöt

## Lähteet

## Aiheesta muualla
* Sarjan suomenkielinen kotisivu
* Sarjan alkuperäinen kotisivu
Sunflower

__NOTOC__
**Sunflower** on The Beach Boysin vuonna 1970 julkaistu albumi. Se oli heidän ensimmäinen julkaisunsa levy-yhtiö Reprise Recordsilla. Huolimatta ilmestymisajankohdastaan (Brian Wilsonin pitkä masennuskausi oli juuri alkanut) albumia on usein pidetty yhtenä yhtyeen parhaista levykokonaisuuksista. Esimerkiksi arvostettu All Music Guide antoi levylle arvosanaksi neljä ja puoli viidestä tähdestä.

Albumi debytoi Yhdysvalloissa Billboard 200 -listan sijalla 151.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Robert Christgau: A–

## Lähteet
Gazan piiritys

**Gazan piiritys** käytiin vuonna 332 eaa. sen jälkeen kun Aleksanteri Suuri oli kukistanut Persian kuninkaan Dareios III:n Issoksen taistelussa ja vallannut Tyroksen kaupungin. Gazan kaupunki ei suostunut antautumaan Aleksanterille, joka valtasi sen neljän kuukauden piirityksen jälkeen.

Gazaa suojasivat vahvat muurit ja se sijaitsi kukkulalla. Aleksanterin sapöörit epäilivät pystyisivätkö he millään valtaamaan kaupunkia. Aleksanteri määräsi rakennettavaksi vallin jota myöten piirityskoneet saatiin kuljetettua muurien vierelle. Kun tämä ei tepsinyt kaivoivat Aleksanterin sapöörit tunneleita, jotka saivat kaupungin muurit sortumaan. Piirityksen jälkeen kaupungin miespuolinen väestö surmattiin.

Quintus Curtius Rufus kertoo että piirityksen jälkeen Aleksanteri veti kaupungin komentajaa Batista sotavaunujensa perässä kaupungin ympäri. Aleksanterin myyttinen esi-isä Akhilleus oli *[[Ilias|Iliaan]]* mukaan tehnyt samoin Hektorille Troijan sodassa. 

## Lähteet
*
Von Kleist

**Von Kleist** preussilainen suku, jonka merkittäviä jäseniä ovat:

*Ewald Jürgen Georg von Kleist (noin 1700–1748), Leidenin pullon keksijä.
*Ewald Christian von Kleist (1715–1759), saksalainen runoilija ja sotilas
*Heinrich von Kleist (1777–1811), saksalainen kirjailija
*Friedrich Emil Ferdinand Heinrich Graf Kleist von Nollendorf (1762–1823) saksalainen sotamarsalkka 
*Paul Ludwig Ewald von Kleist (1881–1954), saksalainen sotamarsalkka
*Ewald von Kleist-Schmenzin (1890–1945) osallistui salaliittoon Adolf Hitlerin murhaamiseksi
*Ewald-Heinrich Hermann Konrad Oskar Ulrich Wolf Alfred von Kleist (1922–2013), Ewald von Kleist-Schmenzinin poika, osallistui myös salaliittoon Adolf Hitlerin murhaamiseksi

## Aiheesta muualla
*Von Kleistien kotisivu
Surf’s Up

__NOTOC__
**Surf’s Up** on The Beach Boysin albumi, joka julkaistiin vuonna 1971. Sen nimi perustuu samannimiseen kappaleeseen, jonka Brian Wilson ja Van Dyke Parks tekivät alun perin vuosina 1966–1967 silloin julkaisematta jäänyttä *[[Smile (Brian Wilsonin albumi)|Smile]]*-albumia varten.

Albumi debytoi Yhdysvalloissa Billboard 200 -listan sijalla 29.

*Surf’s Up* on julkaistu yhdellä CD:llä albumin *[[Sunflower]]* kanssa.

## Kappaleet
#
#
#
#
#
#
#
#
#
#

## Arvostelut
* Allmusic: 

## Lähteet
Nikita Belyh

**Nikita Jurjevitš Belyh** (, s. 13. kesäkuuta 1975) on venäläinen poliitikko, entinen Oikeistovoimien liitto -puolueen (SPS) johtaja ja Kirovin alueen kuvernööri joulukuusta 2008 heinäkuuhun 2016.

Belyh on syntyisin Permistä ja opiskellut taloustiedettä Permin valtionyliopistossa ja Oxfordissa. Hän on työskennellyt toimittajana ja perusti 1993 Fin-ins-yhtiön.
Hänet valittiin 2001 Permin alueen duumaan ja 2004 varakuvernööriksi.

Belyh nousi Oikeistovoimien liiton johtoon toukokuussa 2005. Hän vei puolueen liittoon Jabloko-puolueen kanssa, joka osoittautui menestyksekkääksi joulukuun 2005 paikallisvaaleissa, erityisesti Moskovassa. Belyh itse valittiin Permin aluepiirin duumaan joulukuussa 2006. Vuoden 2007 valtioduuman vaaleissa Oikeistovoimien liitto sai 0,96 % äänistä, ja jäi ilman paikkoja. Puolueen talousvaikeuksien vuoksi sitä alettiin suunnitella yhdistettäväksi kahden muun pienpuolueen kanssa, jotka tunnettiin Kremlin-myönteisinä. Belyh erosi puolueen johdosta protestina tälle syyskuussa 2008.

Belyh otti osaa ns. erimielisten marsseille 2007 ja hänet jopa pidätettiin, sekä protestoi Venäjän vuoden 2008 presidentinvaaleja vastaan.

Erottuaan SPS:n johdosta Belyh suunnitteli liittymistä Garri Kasparovin puuhaamaan Solidaarisuus-puolueeseen, joka vastusti presidentinkauden pidennystä.
Presidentti Dmitri Medvedev ilmoitti yllättäen 8. joulukuuta 2008 asettavansa hänet ehdolle Kirovin alueen kuvernööriksi edellisen kuvernöörin Nikolai Šakleinin kauden päättyessä. Alueen duuma vahvisti nimityksen 14. joulukuuta.
Belyh erosi Solidaarisuus-liikkeestä, jonka ohjelmassa yhteistyö Venäjän valtiojohdon kanssa oli julistettu mahdottomaksi. Belyhin takinkääntöä arvostelivat mm. liikkeen johtajat Boris Nemtsov ja Kasparov. Aktivisti Maria Gaidar julisti Belyhin "myyneen sielunsa paholaiselle."  Gaidar sai kuitenkin myöhemmin paikan Kirovin alueen varakuvernöörinä.

Venäjän federaation tutkintakomitea pidätti Belyhin kesäkuussa 2016 kun hän oli ottamassa henkilökohtaisesti vastaan 400&nbsp;000 euron lahjuksia moskovalaisessa ravintolassa. Presidentti Putin erotti hänet heinäkuussa 2016.

## Lähteet
* http://www.rian.ru/politics/20081208/156787823.html

### Viitteet
Nirva

**Nirva** on pienehkö kaupunginosa Etelä-Tampereella, Koivistonkylän ja Lahdesjärven välissä. Nirvan asukasluku oli vuoden 2007 lopussa 462 henkilöä. Asuintalot ovat pääosin pientaloja, lisäksi muutama rivitalo. Asuintaloja on vajaa 200, ja uudisrakentaminen on vähäistä tonttien vähyyden vuoksi. 

Nirvan kaupunginosan nimeen ovat antaneet aiheen läheiset Nirvanniitty ja Nirvanvuori. Nirva-nimen alkuperää ei ole pystytty selvittämään. Nirvanvuori oli entisinä aikoina nuorison leikkipaikka ja juhannuskokon polttopaikka. Nirvan alue siirtyi Tampereen kaupunkiin Messukylän kunnan osana vuoden 1947 alussa.

Nirvassa on hiihtolatuverkoston ja maastopyöräreittien lisäksi opastettu luontopolku kallion ympäröimässä metsässä. 
Alueella toimii Tampereen Aikuiskoulutuskeskus. Nirvassa ei ole palveluita, vaan lähimmät ovat Koivistonkylässä. Nirvan halki kulkee Tampereen Kaupunkiliikenteen linjat 21 ja 33.

## Lähteet
Leo Geyr von Schweppenburg

**Leo Dietrich Franz Freiherr Geyr von Schweppenburg** (2. maaliskuuta 1886 Potsdam – 27. tammikuuta 1974 Irschenhausen lähellä Müncheniä) oli Saksan maavoimien panssarikenraali toisessa maailmansodassa. 

Geyr liittyi Saksan armeijaan 1904. Ensimmäisessä maailmansodassa hän oli sekä rintamakomentajana että esikuntatehtävissä. Saksan kansallissosialistisen työväenpuolueen noustua valtaan Geyr siirrettiin sotaministeriöön. Hän oli 1933–1937 sotilasasiamiehenä Lontoossa ja Brysselissä.

Saksa hyökkäsi Puolaan 1. syyskuuta 1939 ja aloitti toisen maailmansodan. Geyr oli offensiivissa  3. panssaridivisioonan komentajana. Ranskan valtauksessa hän oli XXIV armeijakunnan komentajana. Hän oli itärintamalla operaatio Barbarossan alusta alkaen, kunnes hänet siirrettiin 1943 Ranskaan. Geyr osallistui Normandian maihinnousun torjuntaan ja haavoittui ilmahyökkäyksessä, kun Yhdistyneen kuningaskunnan ilmavoimien hävittäjäkoneita hyökkäsi hänen esikuntaansa. Toivuttuaan elokuussa 1944 hänet siirrettiin reservin panssarijoukkojen tarkastajaksi. Liittoutuneet vangitsivat hänet 9. toukokuuta 1945 ja hän pysyi sotavankeudessa kaksi vuotta. Hän kuoli Baijerissa 1974.
Geyr von Schweppenburg

**Geyr von Schweppenburg** on saksalainen sukunimi.

Geyr von Schweppenburg voi tarkoittaa seuraavia henkilöitä:

* Hans Geyr von Schweppenburg, saksalainen lintu- ja metsätieteilijä
* Leo Geyr von Schweppenburg, saksalainen kenraali.
Asaf Avidan

**Asaf Avidan** (, s. 23. maaliskuuta 1980 Jerusalem, Israel) on israelilainen folk/rock -muusikko, joka tunnetaan hänen debyyttialbumistaan *The Reckoning*, jonka teki ryhmä muusikoita nimellä "Asaf Avidan & the Mojos". Albumi sai paljon positiivisia arvosteluita, ja Avidan ansaitsi itselleen ehdokkuuden Parhaaksi Israelilaiseksi Artistiksi.

Avidan syntyi Jerusalemissa vuonna 1980. Hänen vanhempansa tapasivat toisensa Los Angelesissa. Hänen isänsä työskenteli Israelin ulkomaanministeriössä, ja kun Asaf täytti seitsemän he muuttivat Jamaikalle. He palasivat takaisin Asafin ollessa 11-vuotias, ja hänet laitettiin taidekouluun, jossa hän opiskeli teatteria. Hänet kutsuttiin armeijaan, jossa hän palveli kymmenen kuukautta. 

Vuonna 2006 hän julkaisi EP:n "Now That You're Leaving", ja aloitti soolouransa soittamalla ympäri Israelia akustista kitaraa. Avidan kuitenkin päätti lopulta avartaa musikaalista näkemystään ja liittyi bändiin nimeltä "The Mojos". Tämä bändi teki kiertueita Israelissa ja myös ulkomailla. Ensimmäinen single Avidanin debyyttialbumilta on nimeltään "Weak".
Seikun saha

**Seikun saha** on Porissa sijaitseva UPM-Kymmene-konserniin kuuluva sahalaitos. Sahan tuotantokapasiteetti vuonna 2015 oli 390 000 kuutiometriä sahatavaraa vuodessa ja sahan palveluksessa oli noin 80 henkilöä.

Sahan perusti Seikun saarelle 1872 Fredrik Wilhelm Rosenlew yhdessä englantilaisen I.C. im Thurn & Co.:n kanssa. Rosenlew halusi perustaa uuden sahan, koska hänen omistamansa Isosannan saha oli käynyt pieneksi ja tekniikaltaan vanhentuneeksi. Uusi kolmiraaminen Seikun höyrysaha olikin valmistuttuaan Satakunnan suurin. Vuonna 1884 sahalla työskenteli 200 työntekijää ja kymmenen vuotta myöhemmin 363 henkeä. Vuonna 1914 tehdyn laajennuksen jälkeen Seikun saha oli Suomen suurin työllistäen noin 750 henkilöä.

Seikun sahan yhteydessä toimi vuosina 1912–1956 laatikkotehdas, joka käytti puulaatikoiden valmistukseen sahan tuotannossa syntyneitä jätelautoja. Sahan puujätettä käyttivät myös vuonna 1913 valmistunut Aittaluodon voimalaitos, 1920 valmistunut sulfaattiselluloosatehdas ja sen jatkona toiminut voimapaperia valmistunut paperitehdas sekä 1921 valmistunut sulfiittiselluloosatehdas. Aittaluodon alueelle syntyneeseen jalostusketjuun tuli mukaan vielä vuonna 1926 voimapaperia käyttänyt säkki- ja pussitehdas sekä 1928 sulfiittitehtaan jätelipeästä sokeria erottamalla hiivaa valmistanut hiivatehdas.

Vuonna 1941 kaikki Rosenlewin sahaustoiminta keskitettiin Seikkuun ja sodan jälkeen sahalta vietiin puutavaraa sotakorvauksina vuoteen 1949 saakka. Vuonna 1950 sahalla oli noin 550 työntekijää. 1970-luvulla sahalla toteutettiin laaja investointiohjelma, johon kuului uuden sahalinjan rakennus 1973 ja sahan päälinjan uudistus 1976. 

Seikun saha oli Rosenlewin omistuksessa aina vuoteen 1988 jolloin Rosenlew fuusioitiin Rauma-Repolaan. Vuodesta 1991 Seikun saha toimii osana Yhtyneet Sahat Oy:tä ja vuonna 1996 se tuli osaksi UPM-Kymmene konsernia. Vuodesta 2004 Seikun saha toimi osana UPM-Kymmene Wood Oy:tä ja kun UPM-Kymmenen saha- ja vaneriliiketoiminnat eriytettiin vuonna 2007, Seikun saha tuli osaksi UPM-Kymmene Oyj:tä.

## Katso myös
* Seikun sahan kapearaiteinen rautatie

## Lähteet

## Aiheesta muualla
Rosenlew-museo
Oston esteet

**Oston esteet** on markkinoinnissa käytetty termi niille vastaväitteille, joita asiakas esittää myyntitapahtumassa. Tilanteisiin valmistaudutaan menetelmin, joiden avulla selvitetään tekijät, jotka vähentävät yrityksen tuotteiden myyntiä. Haastattelemalla (markkinaselvitys tai asiakaskuuntelu) kerätään asiakkailta ja potentiaalisilta asiakkailta tietoa siitä, mikä haittaa myynnin onnistumista. Kun oston esteet on tunnistettu, pyritään löytämään ratkaisu niiden poistamiseksi tai vaikutuksen vähentämiseksi. 

Oston esteiden tunnistaminen antaa avaimet tehokkaaseen markkinointiviestintään, jossa osuvalla graafisella suunnittelulla, tekstisisällöllä ja oikein valitulla kanavalla voidaan alentaa asiakkaan ostokynnystä. Koska nykyaikaiset tiedonkeruu- ja hallintajärjestelmät mahdollistavat jatkuvan oston esteiden seurannan, markkinointiviestinnällä voidaan reagoida hyvin nopeasti markkinoilla tapahtuviin muutoksiin.

Oston esteet voidaan jakaa erilaisiin luokkiin, kuten fyysisiin, psyykkisiin tai taloudellisia. Aiheesta on rakennettu erilaisia malleja. 

## Lähteet
Frida Nevalainen

**Frida Nevalainen** (s. 27. tammikuuta 1987 Uumaja) on ruotsalainen jääkiekkopuolustaja ja olympiamitalisti, taustaltaan ruotsinsuomalainen.

Nevalainen edusti alun perin IF Björklöveniä, mutta on Ruotsin naisten pääsarjatasolla pelannut MODO Hockeyssa. Hän on pelannut 120 naisten A-maaottelua, joissa on tehnyt viisi maalia. Nevalainen voitti Ruotsin joukkueessa hopeaa vuoden 2006 talviolympialaisissa ja MM-pronssia vuosina 2005 ja 2007. Nevalainen on opiskellut Windsorin yliopistossa Kanadassa ja pelannut siellä Windsor Lancersissa kaudella 2007&ndash;2008.

Frida Nevalaisen isä on Ruotsin naisten jääkiekkomaajoukkueen varavalmentajana toiminut Terho Nevalainen ja kaksoisveli Rauman Lukossa pelaava Patrik Nevalainen. Frida puhuu myös itse suomea.

## Lähteet

## Aiheesta muualla

* Hockeyballerinan Nevalainen (haastattelu Västerbottens-Kurirenissa)
Viulusonaatti nro 9 (Beethoven)

**Viulusonaatti nro 9** on Ludwig van Beethovenin viululle ja pianolle säveltämä kamarimusiikkiteos, joka tunnetaan myös nimellä **Kreutzer-sonaatti**. Teos julkaistiin vuonna 1802. 

Sonaatti nousi Beethovenin sävellyksistä esiin, kun Leo Tolstoin romaani *[[Kreutzersonaatti (Leo Tolstoin romaani)|Kreutzersonaatti]]* ilmestyi, ja se on sitten ollut herätteenä muillekin kirjallisille teoksille ja elokuville.

## Teoksen osat

#Adagio sostenuto - Presto - Adagio
#Andante con variazioni
#Presto

## Lähteet

## Aiheesta muualla
*Tarina Kreutzer-sonaatin omistuksesta 
* Levytys mp3-tiedostona, Corey Cerovsek, violin and Paavali Jumppanen, piano
Sandefjord Fotball

**Sandefjord Fotball** on vuonna 1998 perustettu norjalainen jalkapalloseura Sandefjordin kaupungista. Joukkue pelaa kaudella 2022 Norjan korkeimmalla sarjatasolla Eliteserienissä. Se pelaa kotiottelunsa Jotun Arenalla.

## Historiaa

Sandefjord Fotball perustettiin vuonna 1998 Sandefjord Ballklubbin ja IK Runarin fuusion seurauksena. Seura pelasi historiansa ensimmäisellä kaudella Adeccoligaenissa, jossa se nousi nopeasti kärkijoukkueiden joukkoon. Se oli nousukarsinnoissa kausilla 2002 ja 2003, muttei onnistunut voittamaan niitä. Lopulta kausi 2005 toi kauan odotetun nousun Tippeligaeniin Sandefjordin sijoituttua toiseksi Adecco-ligaenissa. Kausi 2006 on seuran tähän astisen historian menestyksekkäin, sillä se oli pääsarjassa yhdeksäs ja eteni Norjan Cupissa loppuotteluun. Kauden 2007 päätteeksi Sandefjord kuitenkin putosi takaisin Adeccoligaeniin. Visiitti jäi kuitenkin lyhyeksi ja Patrick Walkerin johdolla seura nousi takaisin pääsarjatasolle kauden 2008 päätteeksi. Kaudella 2009 seura sijoittui liigassa hyvin sijalle 8, mutta kausi 2010 oli surkea. Sandefjord voitti ainoastaan kaksi ottelua kauden aikana ja putosi liigajumbona Adeccoligaeniin. 

Sandejord taisteli kausilla 2011–2012 noususta takaisin liigaan, mutta kahden kolmossijan myötä pelit jatkuivat toiseksi korkeimmalla sarjatasolla. Kausi 2013 oli notkahdus kahdeksanneksi, mutta seuraavalla kaudella joukkue nousi Lars Bohinenin johdolla sarjan mestariksi ja takaisin pääsarjatasolle. Kausi 2015 oli joukkueelle vaikea ja seura jäi liigajumboksi pudoten jälleen takaisin 1. divisioonaan.

## Saavutukset

* Norjan Cup
**Hopeaa: 2006
* Adeccoligaen: 2014
**Hopeaa: 2005, 2008

## Aiheesta muualla

*Virallinen kotisivu 
*Blåhvalane (Sinivalaat), virallisen kannattajayhdistyksen kotisivu
*Web-kamera stadionille
Pelionin taistelu

**Pelionin taistelu** käytiin loppukesästä 335 eaa. Aleksanteri Suuren johtamien makedonialaisten ja illyrialaisen kuninkaan  Kleitoksen johtamien joukkojen välillä. 

## Tausta
Aleksanteri oli juuri saapunut Tonavalta Paioniaan kuullessaan että Kleitos Bardylliksen poika, aikoi hyökätä hänen kimppuunsa. Myös taulantien kuningas Galukias ja autariatait aikoivat hyökätä Aleksanterin kimppuun. Agrianien kuningas, joka oli Aleksanterin ystävä, lupasi auttaa autariataita vastaan. 

## Lähteet
*

### Viitteet